**E l ő t e r j e s z t é s**

**Révfülöp Nagyközség Önkormányzata Polgármestere döntéséhez**

**Tárgy: Pályázat benyújtása a Révfülöp Fürdő utca, Kökény utca, Szeder utca, 1716 hrsz-ú út burkolat felújítása céljából**

**Előkészítette:** Szakál Norbert műszaki ügyintéző

Jogszabállyal nem ellentétes

Dr. Szabó Tímea

jegyző

A Miniszterelnökséget vezető miniszter pályázatot hirdetett a Magyar Falu Program keretében Magyarország területén működő 5000 fő, és az alatti állandó lakosságszámú települések számára önkormányzati tulajdonában lévő út építése, felújítása támogatására.

A rendelkezésre álló összeget a Miniszterelnökség hazai forrásból biztosítja Magyarország 2021. évi központi költségvetéséről szóló 2020. évi XC. törvény 1. melléklet XLVII. Gazdaságvédelmi Alap 2. Fejezeti kezelésű előirányzatok cím, 1. Gazdaságvédelmet szolgáló miniszterelnökségi fejezeti kezelésű előirányzatok, 1. Magyar Falu Program jogcímcsoport terhére.

Az elmúlt években a nagyközségben levő belterületi utak nagy részének szilárd burkolat felújítása megtörtént. Előzetes felméréseink szerint jelenleg a Fürdő utca (72 hrsz.), a Kökény utca (1626; 1627/1; 1746/2 hrsz.), a Szeder utca (1655 hrsz.) és a 1716 hrsz.-ú zártkerti út burkolat felújítása időszerű, mivel az út burkolatán az időjárás és az utólagos közműbekötések miatt nagy kiterjedésű kátyúk, süllyedések keletkeztek, melyek a helyi közlekedés szempontjából balesetveszélyt jelentenek, a gépjárművekre nézve pedig károkat okozhatnak.

A tervezett felújítás műszaki felmérését, költségbecslését Demény Zoltán tervező mérnök végezte el. A tervező nyilatkozata alapján a tervezett burkolat felújítás nem hatósági engedély köteles. A tervezett munka (a korábbi murva illetve mart aszfalt útburkolat felújítása, karbantartása, felületén bitumen emulzió réteggel) becsült költsége:

**bruttó: 9 499 664 Ft.**

A pályázat támogatási intenzitása 100 %, az önkormányzat részéről önrész biztosítására nincs szükség.

Magyarország Kormánya a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2021. (IV. ) HATÁROZATA**

**A Révfülöp Fürdő utca, Kökény utca, Szeder utca, 1716 hrsz-ú út**

**burkolat felújítása céljából pályázat benyújtásáról**

Révfülöp Nagyközség Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Révfülöp Nagyközség Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben a következő döntést hozza:

Révfülöp Nagyközség Önkormányzata Magyarország 2021. évi központi költségvetéséről szóló 2020. évi XC. törvény 1. melléklet XLVII. Gazdaságvédelmi Alap 2. Fejezeti kezelésű előirányzatok cím, 1. Gazdaságvédelmet szolgáló miniszterelnökségi fejezeti kezelésű előirányzatok, 1. Magyar Falu Program keretében pályázatot nyújt be.

A pályázat keretében a belterületi Fürdő utca (72 hrsz.), illetve a zártkerti Kökény utca (1626; 1627/1; 1746/2 hrsz.), a Szeder utca (1655 hrsz.) és a 1716 hrsz.-ú út burkolat felújítását kívánja megvalósítani.

Nevezett, önkormányzat tulajdonában lévő utak tervezett burkolat felújításának bruttó költsége Demény Zoltán tervező mérnök által készített költségbecslés alapján, bruttó: 9 499 664 Ft.

A pályázat támogatási intenzitása 100 %, az Önkormányzat részéről önrész biztosítására nincs szükség.

A pályázat benyújtásáról a Polgármester gondoskodik.

Révfülöp, 2021. április 8.

Kondor Géza

polgármester